**Ein Staff yn mynd i'r afael ag Effaith Hafanau Treth ar Reoli Enillion yng Nghynhadledd BAFA 2024**

Cynhaliwyd Cynhadledd Flynyddol fawreddog Cymdeithas Cyfrifeg a Chyllid Prydain (BAFA) gyda dosbarthiadau meistr doethurol ym Mhrifysgol Portsmouth rhwng 8 a 10 Ebrill 2024. Cyflwynodd Mahmoud Abdelkader, darlithydd mewn Cyfrifeg yn Ysgol Busnes Bangor, bapur yn edrych ar effaith defnyddio hafanau treth ar drin enillion ar sail croniadau (AEM) a thrin enillion real (REM) gan gwmnïau cyhoeddus a chwmnïau preifat yn y Deyrnas Unedig.

Mae'r papur yn dangos bod defnydd cwmnïau'r Deyrnas Unedig o hafanau treth yn gysylltiedig â chynnydd mewn AEM ond hefyd yn arwain at REM uwch, gan fod yr olaf yn llai rheoledig, sy'n awgrymu bod mwy o graffu ar y defnydd o hafanau treth. Yn ogystal, mae cwmnïau cyhoeddus yn dueddol o arddangos AEM llai wrth ddefnyddio hafanau treth o gymharu â chwmnïau preifat, ond mae eu REM yn cynyddu wrth i ddwyster y defnydd o hafanau treth gynyddu. Mae hyn yn gyson â chwmnïau cyhoeddus sy'n wynebu mwy o graffu a phwysau'r farchnad am wybodaeth gyfrifo o ansawdd uwch.

Mae canfyddiadau’r papur yn awgrymu bod angen i lunwyr polisi’r Deyrnas Unedig orfodi rheoliadau llymach ar REM.

